ATBILDE UZ PRETENDENTA JAUTĀJUMU
1. Saskaņā ar nolikuma 3.2. punkta “Tehniskais un finanšu piedāvājums” 3.2.1.1. apakšpunktu Pretendentam ir jāsagatavo Būvdarbu izpildes grafiks un finanšu plūsmas grafiks (pa nedēļām) brīvā formā.
Lūdzam skaidrot vai finanšu plūsmas grafiks patiešām ir jāgatavo pa nedēļām, vai tomēr pa mēnešiem?
ATBILDE - 
Nolikuma 3.2.1.1. apakšpunktā noteiktā prasība ir piemērojama tā, kā tā ir norādīta – finanšu plūsmas grafiks ir jāsagatavo pa nedēļām.
Ņemot vērā, ka paredzētais būvdarbu izpildes termiņš ir tikai 3 (trīs) mēneši un plānotā līgumcena ir aptuveni 206 611 EUR bez PVN, finanšu plūsmas grafika sagatavošana pa nedēļām ir samērīga un nepieciešama, lai Pasūtītājs varētu pilnvērtīgi izvērtēt plānoto darbu izpildes un finansējuma plūsmu visa līguma izpildes periodā.
Līdz ar to finanšu plūsmas grafiks nav aizstājams ar mēnešu griezumu un Pretendentam tas ir jāiesniedz pa nedēļām.


2. Saskaņā ar nolikuma 3.2. punkta “Tehniskais un finanšu piedāvājums”  3.2.1.2. apakšpunktu Pretendentam ir jāiesniedz informācija par Videi draudzīgas (zaļas) būvniecības pamatprincipiem objektā saskaņā ar nolikuma 4.pielikumu.
Lūdzam dot skaidrojumu vai pietiks ar to, ja tiek sagatavots apliecinājums par to, ka Pretendents ievēros un īstenos 4.pielikumā minētos uzdevumus,  informāciju par Videi draudzīgas (zaļas) būvniecības pamatprincipiem objektā?
ATBILDE – 
Jā, pietiks. Pretendents var iesniegt apliecinājumu, ka līguma izpildes laikā ievēros un nodrošinās nolikuma 4. pielikumā noteikto videi draudzīgas (zaļās) būvniecības pamatprincipu un prasību izpildi. Atsevišķs detalizēts apraksts par šo principu īstenošanu nav nepieciešams.

3. Nolikuma 3.pielikumā “Tehniskā specifikācija /tehniskais un finanšu piedāvājums” ir jāaizpilda FINANŠU PIEDĀVĀJUMS:
	
Pakalpojums
	Tāmes izmaksas , EUR, neieskaitot PVN


	Tai skaitā 
	Darbietilpība (c/h) 

	
	
	Darba alga 
	materiāli 
	mehānismi 
	

	
1. Biroju ēkas Rūpniecības ielā 23, Rīgā otrā stāva telpu grupas vienkāršotā pārbūve
	
	
	
	
	


Saskaņā ar tāmes veidni Finanšu piedāvājums veidojas no trīs kopsavilkumu kopsummas ailes “Pavisam kopā”, kur ir iekļautas pieskaitāmās izmaksas (virsizdevumi, t.sk. darba aizsardzība un peļņa), kas atspoguļojas KOPTĀMĒ ailē “Kopā bez PVN”, lūdzam dot skaidrojumu, kā ir domāts aizpildīt veidni, jo pieskaitāmās izmaksas (virsizdevumi, t.sk. darba aizsardzība un peļņa) nerēķina darba algai, materiāliem, mehānismiem un darbietilpībai?

ATBILDE – 
Finanšu piedāvājuma tabulā ailē "Tāmes izmaksas, EUR, neieskaitot PVN" Pretendents norāda kopējo piedāvāto līgumcenu bez PVN, kas atbilst KOPTĀMES ailē "Kopā bez PVN" norādītajai summai.
Savukārt ailes "Darba alga", "Materiāli", "Mehānismi" un "Darbietilpība (c/h)" aizpildāmas, norādot attiecīgo tiešo izmaksu un darbietilpības apjomu. Šajās ailēs nav jāiekļauj pieskaitāmās izmaksas (virsizdevumi, tai skaitā darba aizsardzības izmaksas, peļņa u.c.), jo tās nav attiecināmas uz atsevišķām izmaksu kategorijām.
Tādējādi kopējā summa ailē "Tāmes izmaksas, EUR, neieskaitot PVN" var būt lielāka par darba algas, materiālu un mehānismu izmaksu summu, jo tajā ir iekļautas arī pieskaitāmās izmaksas saskaņā ar Pretendenta iesniegto tāmi.


